《己亥十月朔观堂中黄花有感》
清代·张鹏翮

朝回独坐叹伶俜，馆阁同年曙后星。览镜偏惊添白发，挑灯且喜读心经。

力衰翻觉衣裳重，身老难邀耳目灵。晚节清香谁得似？堂中黄菊在花瓶。

作者简介：（1649—1725）四川遂宁人，字运青。康熙九年进士，授刑部主事，累擢河道总督，秉承康熙帝指示，治理黄河。雍正初至武英殿大学士。卒谥文端。有《张文端公全集》。